En enkelt finger. Mere skulle der ikke til for at få et rødt kort. Karim Zazas langefinger sendte ham på bænken - og der bliver han resten af efteråret. DBU har nemlig idømt den 37-årige målmand to spilledages karantæne efter det røde kort mod Skive i søndags. Og da der kun er to kampe tilbage i sæsonen - mod topholdet FC Vestsjælland samt bundrivalerne FC Fyn - kommer Karim Zaza først til at spille oficielle kampe, når sæsonen starter op igen til marts. Derfor må klubben bruge reserven Mads Aastrup i de to vigtige kampe. Også Michael Byskov skal sidde over, dog kun i én kamp, efter hans gule kort i samme kamp. Selvom Karim Zaza fik rødt kort af dommer Dennis Mortensen endte kampen 2-2, hvilket fastholder FC Hjørring over nedrykningsstregen.

Referat:
En fuckfinger til publikum har givet FC Hjørrings målmand Karim Zaza karantæne resten af efteråret.